כשאבא מדבר
כשאבא מדבר – אני שומע, ; אבל בליבי – אני יודע, ; שיש דברים אמנם בודדים ; שבהם הצדק עם הילדים. ; הוא אוסר לטפס על העץ הגדול, ; הוא פשוט מפחד שמא אפול, ; אולי הוא צודק, אבל לא ייתכן ; לראות איך אנקור בונה לו קן. ; אם לא מטפסים על העץ עד הסוף, ; אם לא מציצים מקרוב מקרוב... ; כשאבא מדבר – אני שומע, ; אבל בליבי – אני יודע, ; שיש דברים אמנם בודדים ; שבהם הצדק עם הילדים. ; אסור לשבת ליד המדורה, ; כי האש הקופצת מסוכנת נורא, ; אולי הוא צודק אבל זה סתם צחוק, ; להנות ממדורה כשיושבים מרחוק. ; אם אני לא ניגש ממש עד האש, ; אני לא נהנה וגם לא מתרגש... ; כשאבא מדבר – אני שומע, ; אבל בליבי – אני יודע, ; שיש דברים אמנם בודדים, ; שבהם הצדק עם הילדים. ; אז ככה: ; אסור לי ללכת לים בלי הורים, ; שמא אטבע בין גלים סוערים, ; אולי הוא צודק, אבל זה חמור, ; לשמוע כל רגע אסור ואסור. ; אם אני לא אשתולל וארוץ עם כולם ; בכלל לא שווה לי ללכת לים...; 